Grab ได้ Hyundai เป็นผู้ลงทุนใหญ่เพิ่มอีกรายในการระดมทุนรอบล่าสุด ,!, Hyundai Motor ผู้ผลิตรถยนต์จากเกาหลีได้ลงทุนใน Grab ผู้ให้บริการเรียกรถจากเอเชียตะวันออกเฉียงใต้ในการระดมทุนรอบล่าสุด โดยทางบริษัทกล่าวว่าการลงทุนครั้งนี้ถือเป็นครั้งแรกที่ Hyundai ได้ลงทุนกับบริษัทเรียกรถโดยตรง แต่ทางบริษัทไม่ได้เปิดเผยมูลค่าการลงทุน ซึ่งเท่ากับว่า Hyundai จะเป็นอีกบริษัทที่ถือหุ้นใหญ่ใน Grab เพิ่มเติมจาก Didi Chuxing, SoftBank และ Toyota Tsuho (กองทุน Next Technology ของ Toyota) ทั้งบริษัท Hyundai และ Grab จะร่วมมือกันพัฒนาแพลตฟอร์มให้บริการรถยนต์ ซึ่ง Hyundai จะใช้รถยนต์อย่าง Ioniq Electric ของบริษัทมาให้บริการ ซึ่งตอนนี้มีรุ่นที่ใช้พลังงานแตกต่างกันสามแบบคือ powertrain-hybrid, plug-in hybrid และรถยนต์แบตเตอรี่ล้วน นอกจากนี้ การร่วมมือระหว่าง Hyundai และ Grab จะเป็นการทำให้ Hyundai ได้รับข้อมูลเชิงลึกเกี่ยวกับธุรกิจประเภท sharing economy อีกด้วย เพราะ Grab ก็ถือเป็นหนึ่งในผู้เล่นสำคัญของตลาดนี้ และจะทำให้ Hyundai เข้าใจธุรกิจนี้ได้ดียิ่งขึ้นซึ่งจะมีประโยชน์มากในฐานะผู้ผลิตรถยนต์ ที่มา - Fortune, Reuters ภาพประกอบจาก Grab Topics: Hyundai Grab ,!, https://www.blognone.com/sites/default/files/externals/6c4b475c4b4f87bbf71d7d319d844731.jpg